पाएं अपने शहर की ताज़ा ख़बरें और फ्री ई-पेपरडाउनलोड करें
अनुमंडलीय अस्पताल के आइसोलेशन वार्ड, लेबर रूम, इमरजेंसी रूम एवं ऑपरेशन थियेटर में अब पाइप लाइन से ऑक्सीजन, नाइट्रिक गैस, की आपूर्ति की जाएगी। अस्पताल में 20 सिलेंडर बैंक की स्थापना की जा रही है। चारों गैस पाइप लाइन का कार्य पूरा हो चुका है। एक सप्ताह में शेष सभी कार्य पूर्ण हो जाएंगे। उक्त बातें प्रभारी चिकित्सा पदाधिकारी डॉ. राजीव कुमार ने बताया। उन्होंने बताया कि अस्पताल में 50 बेड का आइसोलेशन वार्ड बना हुआ है। पहले एक बेड पर एक गैस सिलेंडर लगाना पड़ता था। अब सभी बेडों पर एक साथ पाइप लाइन के द्वारा गैस पहुंचाया जाएगा। जिससे मरीजों के उपचार में सहूलियत होगी। इस व्यवस्था से हर बेड या हर रूम में सिलेंडर पहुंचाने की परेशानी से मुक्ति मिलेगी। इसके साथ ही लेबर रूम एवं ऑपरेशन थियेटर को वातानुकूलित बनाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn